open-index/open-wikipedia-markdown huggingface dataset:
Βονιφάτιος της Σαβοΐας

Ο **Βονιφάτιος** (1245 - 1263) ήταν κόμης της Σαβοΐας (1253-1263). Ήταν υιός του Αμεδαίου Δ' κόμη της Σαβοΐας και της Καικιλίας, κόρης του Μπαρράλ κυρίου του Μπω.

## Βιογραφία
Γεννήθηκε στο Σαμπερύ, την τότε πρωτεύουσα της Σαβοΐας. Επειδή όταν απεβίωσε ο πατέρας του και τον διαδέχθηκε ήταν μόλις 9ετής, επιτροπευόταν από τη μητέρα του και τον πρεσβύτερο θείο του Θωμά Β' κόμη του Πεδεμοντίου. Ωστόσο οι άλλου θείοι του Πέτρος και Φίλιππος ζήτησαν να διαιρεθεί η κομητεία της Σαβοΐας σε περιοχές και να έχουν το μερίδιό τους. Ο Θωμάς Β' επικαλέσθηκε την Οικογενειακή Συμφωνία που είχαν κάνει μεταξύ τους το 1234 για να μη συμβεί αυτό, αναγκάσθηκε όμως να τους δώσει περισσότερη έκταση από αυτήν που είχαν πάρει τότε και να τους χορηγεί αποζημίωση. Όταν το 1259 ο Θωμάς Β' απεβίωσε, ο Πέτρος και ο Φίλιππος αύξησαν την επιρροή τους στον έλεγχο της Σαβοΐας. 

Η εκστρατεία του Βονιφάτιου στη Φλάνδρα και το Πεδεμόντιο, περιοχές του Θωμά Β', δεν ήταν επιτυχής. Το 1262, έπειτα από πόλεμο του Πέτρου με τον Ροδόλφο κόμη της Γενεύης, ο Ροδόλφος πρόσφερε την υποτέλειά του στο Βονιφάτιο. Το 1263 ο Βονιφάτιος πληγώθηκε θανάσιμα σε μάχη και απεβίωσε 18ετής. Τον διαδέχθηκε ο θείος του Πέτρος Β'.

## Πρόγονοι



## Πηγές
*Cognasso, Francesco (1971). I Savoia. Milan: Dall'Oglio.
*Cox, Eugene L. (1974). The Eagles of Savoy. Princeton: Princeton University Press. ISBN 0691052166.
*Marie José (1956). La Maison de Savoie, Les Origines, Le Comte Vert, Le Comte Rouge. Paris: Albin Michel.

Κατηγορία:Οίκος της Σαβοΐας
Σωτηρίου

Το ελληνικό επώνυμο **Σωτηρίου** μπορεί να αναφέρεται σε κάποιο από τα παρακάτω πρόσωπα:

* Ανδρέας Σωτηρίου (γενν. 1968), Κύπριος ποδοσφαιριστής
* Γεώργιος Σωτηρίου (1880-1965), αρχαιολόγος, βυζαντινολόγος και ακαδημαϊκός
* Διδώ Σωτηρίου (1909-2004) λογοτέχνιδα και δημοσιογράφος, ενταγμένη στο αριστερό κίνημα
* Ζήσης Σωτηρίου, αγωνιστής στην Επανάσταση του 1821
* Κατερίνα Σωτηρίου (γενν. 1984), καλαθοσφαιρίστρια
* Κώστας Σωτηρίου (1889-1965), παιδαγωγός και βουλευτής της ΕΔΑ
* Μαρία Σωτηρίου (γενν. 1888), βυζαντινολόγος, σύζυγος του Γεωργίου Σωτηρίου
* Π. Σωτηρίου, λογοτεχνικό ψευδώνυμο του ποιητή Παναγιώτη Σ. Πίστα (γενν. 1939)
* Πιέρος Σωτηρίου (γενν. 1993), Κύπριος ποδοσφαιριστής
* Σοφία Σωτηρίου, σύγχρονη ηθοποιός
* Στέφανος Σωτηρίου (γενν. 1962), ιστορικός και συγγραφέας
* Σωτήρης Σωτηρίου (γενν. 1986), πετοσφαιριστής
Φορολογία στην Εσθονία

Η **Φορολογία στην Εσθονία** αποτελείται από την κρατική και την τοπική φορολόγηση. Ένα σχετικά μεγάλο μέρος των κρατικών εσόδων προέρχεται από τους φόρους κατανάλωσης, ενώ τα έσοδα από τους φόρους κεφαλαίου είναι από το χαμηλότερα στην Ευρωπαϊκή Ένωση.

## Φορολογία ακινήτων
Η Εσθονία επιβάλει ένα φόρο ακίνητης περιουσίας, των οποίων τα έσοδα χρησιμοποιούνται για τη χρηματοδότηση των τοπικών δήμων. Το ποσοστό φορολόγησης ρυθμίζεται από τα Τοπικά Συμβούλια μέσα στα όρια 0,1 ως 2.5%. Ο συγκεκριμένος φόρος είναι μια από τις σημαντικότερες πηγές χρηματοδότησης των δήμων.

Η φορολογία ακινήτων επιβάλλεται μόνο για την αντικειμενική αξία των ακινήτων, χωρίς να υπολογίζεται η τυχόν αξιοποίησή του. Οι απαλλαγές από το φόρο είναι πολύ λίγες, ενώ ακόμη και τα δημόσια όργανα υπόκεινται στο φόρο ακινήτων. Για παράδειγμα οι ναοί εξαιρούνται από τη φορολόγηση, όμως τα ακίνητα που ανήκουν σε θρησκευτικά όργανα φορολογούνται κανονικά.

Ο φόρος έχει συμβάλει στην υψηλή φορολόγηση (γύρω στο 90%) των ιδιόκτητων κατοικιών στην Εσθονία, έναντι ενός ποσοστού 67,4% στις Ηνωμένες Πολιτείες.

## Φόρος Προστιθέμενης Αξίας
Από την 1η Ιουλίου 2009, ο κανονικός φορολογικός συντελεστής Φ.Π.Α στην Εσθονία βρίσκεται στο 20% και ο μειωμένος στο 9%. Ένα μικρός αριθμός αγαθών και υπηρεσιών δεν φορολογούνται. Το εσθονικό σύστημα του Φ.Π.Α είναι βασισμένο στην οδηγία του Συμβουλίου της Ευρωπαϊκής Ένωσης 2006/112/ΕΚ και οι βασικές αρχές του είναι ίδιες όπως σε άλλες χώρες της ευρωπαϊκής κοινότητας. Το 2012 τα ετήσια έσοδα ενός προσώπου για την υποχρεωτική φορολόγησή του έπρεπε να είναι άνω των 16.000 ευρώ.

## Φόρος εισοδήματος επιχειρήσεων / νομικών προσώπων
Ο συντελεστής φόρου εισοδήματος των νομικών προσώπων ήταν στο 20% το έτος 2015. Εντούτοις, το σύστημα φορολόγησης των επιχειρήσεων, την ίδια περίοδο, μετατόπιζε τη στιγμή της εταιρικής φορολογίας από τη στιγμή της απόκτησης των κερδών στη στιγμή της διανομής τους. Με άλλα λόγια, η απόκτηση των κερδών από μόνη της δεν έφερνε την ευθύνη του φόρου εισοδήματος, καθώς προέκυπτε μόνο όταν το κέρδος διανεμόταν στους μετόχους. Σε περίπτωση που το κέρδος που διανέμεται στους μετόχους προέρχεται από μερίσματα που παραλαμβάνονται μέσω θυγατρικής επιχείρησης ή από εταιρία με βάση σε άλλη χώρα, η διανομή του κέρδους είναι απαλλαγμένη από τη φορολόγηση. Η Εσθονία δεν επιβάλλει φόρο παρακράτησης στα μερίσματα πληρωμών.

## Παραπομπές


Κατηγορία:Οικονομία της Εσθονίας
Σωτηριάδης

Το ελληνικό επώνυμο **Σωτηριάδης**, που ετυμολογικά σημαίνει «γιος ή απόγονος του Σωτηρίου», μπορεί να αναφέρεται σε κάποιο από τα παρακάτω πρόσωπα:

* Βασίλης Σωτηριάδης (ποδοσφαιριστής), Έλληνας ποδοσφαιριστής
* Βασίλειος Σωτηριάδης (19ος - 20ός αι.), Βορειοηπειρώτης βουλευτής
* Γεώργιος Σωτηριάδης (γενν. 1852-1942), φιλόλογος, αρχαιολόγος και ακαδημαϊκός
* Δημήτριος Σωτηριάδης (θάν. 1904), ευεργέτης
* Επαμεινώνδας Σωτηριάδης (1891-1974), νομικός και βουλευτής
* Νικόλαος Σωτηριάδης (1908-1941), ποδοσφαιριστής που έπεσε μαχόμενος στον Β΄ Παγκόσμιο Πόλεμο

## Δείτε επίσης
* Έλλη Σωτηριάδου-Παγκάλου
Καθολικισμός στην Εσθονία

Η **Καθολική Εκκλησία στην Εσθονία** αποτελεί μέρος της παγκόσμιας Ρωμαιοκαθολικής εκκλησίας, κάτω από την πνευματική ηγεσία του Πάπα της Ρώμης.

## Ιστορικά στοιχεία
Στις αρχές του 13ου αιώνα, η Εσθονία κατακτήθηκε από το γερμανικό Τευτονικό Τάγμα και εκχριστιανίστηκε. Κάποια αρχαιολογικά στοιχεία θέλουν τον Χριστιανισμό να ήταν γνωστός, αιώνες πριν από την άφιξη των Τεκτόνων. Τέτοια αρχαιολογικά ευρήματα, όπως σταυροί και μεταλλικές γωνίες βιβλίων, μαρτυρούν αυτό το σενάρια.

Το σύνολο των εσθονικών εδαφών είχε εκχριστιανιστεί μέχρι το έτος 1227 και, μέχρι τα μέσα του 16ου αιώνα, η Εσθονία διαιρούνταν μεταξύ των καθολικών φεουδαρχών.

Κατά τη διάρκεια του Λιβονιακού Πολέμου, η μεσαιωνική Εσθονία κατακτήθηκε από τους Σουηδούς, οι οποίοι κατέλαβαν αρχικά τη βόρεια Εσθονία και, μετέπειτα, το νότιο μέρος αυτής. Η σουηδική κατοχή, που διήρκεσε από το 1561 ως το 1710, απαγόρευσε τον ρωμαιοκαθολικισμό και επέβαλε τη λουθηρανική εκκλησία.

Με το Μεγάλο Βόρειο Πόλεμο η Σουηδία έχασε τα εδάφη της στην Εσθονία από τη Ρωσία, η οποία τα κατείχε από το 1710 ως το 1918. Οι Ρώσοι τσάροι χορήγησαν πολλά προνόμια στη γερμανοβαλτική αριστοκρατία της Εσθονίας, συμπεριλαμβανομένης της θρησκευτικής ελευθερίας. Κατά τη διάρκεια του δέκατου όγδοου αιώνα, Πολωνοί και, έπειτα, Λιθουανοί ευγενείς άρχισαν να κάνουν χρήση αυτού του δικαιώματος, που στόχευσε στη διατήρηση του Λουθηρανισμού στην Εσθονία. Η πρώτη καθολική λειτουργία, μετά από περισσότερα από εκατό έτη, διενεργήθηκε στις 18 Ιανουαρίου 1786. Εκείνη την εποχή υπήρξαν λιγότεροι από 300 Καθολικοί στην Εσθονία. Στις 26 Δεκεμβρίου 1845 εγκαινιάστηκε η νέα καθολική εκκλησία του Τάλιν και, ακολούθησε από τη νέα καθολική εκκλησία του Τάρτου, το 1899.

Το 1918, όταν η Εσθονία κέρδισε την ανεξαρτησία της, οι πολίτες είχαν πλήρη θρησκευτική ελευθερία. Η Αγία Έδρα αναγνώρισε την Εσθονία στις 10 Οκτωβρίου 1921. Το 1931 ο Ιησουίτης Έντουαρντ Πρόφιτλιτς έγινε αποστολικός διοικητής για τη Ρωμαιοκαθολική Εκκλησία στην Εσθονία. Το 1936 έγινε ο πρώτος Εσθονός επίσκοπος. Όταν ξέσπασε ο Δεύτερος Παγκόσμιος Πόλεμος, υπήρχαν σχεδόν 5.000 Καθολικοί στην Εσθονία (Τάλιν: 2.333, Τάρτου: 1.073, Νάρβα: περίπου 600, Βάλγκα: περίπου 800). Το 1939 η Σοβιετική Ένωση εισέβαλε στην Εσθονία και συνέλαβε τον επίσκοπο Πρόφιτλιτς, που πέθανε σε μια σοβιετική φυλακή, το 1942. Κατά τη διάρκεια της σοβιετικής κατοχής, όλες σχεδόν οι εσθονικές καθολικές εκκλησίες ήταν κλειστές. Μετά από την κατάρρευση της Σοβιετικής Ένωσης η Εσθονία επανέκτησε την ανεξαρτησία της και αναγνωρίστηκε εκ νέου από την Αγία Έδρα στις 28 Αυγούστου 1991. Η πρώτη παπική επίσκεψη στη χώρα συνέβη το Σεπτέμβριο του 1993, από τον Πάπα Ιωάννη Παύλο Β΄.

## Παραπομπές


## Εξωτερικοί σύνδεσμοι

* Αρχική σελίδα της Καθολικής Εκκλησίας στην Εσθονία
* Ιστορία της Καθολικής Εκκλησίας στην Εσθονία
* Η Εσθονία και το Βατικανό
* Ένα άρθρο για την ιστορία και την ακμή της Καθολικής Εκκλησίας στην Εσθονία στην αγγλική γλώσσα
* Θρησκεία στην Εσθονία: δικτυακή εγκυκλοπαίδεια «Estonica»
* Αποστολική Διοίκηση της Εσθονίας

Κατηγορία:Χριστιανισμός στην Εσθονία
Παρί Σεν Ζερμέν (αθλητικός σύλλογος)

Η **Παρί Σεν Ζερμέν** (γαλλικά: *Paris Saint-Germain*) είναι αθλητικό σωματείο με έδρα το Παρίσι της Γαλλίας. Ιδρύθηκε ως ποδοσφαιρικός σύλλογος το 1970. Το 1971 δημιουργήθηκε τμήμα ποδοσφαίρου γυναικών, ενώ το 1992, όταν ο σύλλογος ήταν ιδιοκτησία του τηλεοπτικού σταθμού Canal+, η ομάδα χειροσφαίρισης Παρί-Ανιέρ μετονομάστηκε σε ΠΣΖ-Ανιέρ και αποτέλεσε τμήμα του συλλόγου έως το 2002, όταν αυτονομήθηκε και μετονομάστηκε εκ νέου σε Παρί Χαντμπόλ.

Το 2012, με την έλευση του Νασέρ Αλ-Κελαϊφί ως νέου ιδιοκτήτη του συλλόγου, η Παρί Χαντμπόλ επανήλθε ως τμήμα του συλλόγου με την ονομασία Παρί Σεν Ζερμέν Χαντμπόλ. Το 2013 δημιουργήθηκε τμήμα ποδοσφαίρου σάλας, το οποίο όμως δεν είχε ιδιαίτερη επιτυχία.

## Τμήματα
Τα αθλητικά τμήματα της Παρί Σεν Ζερμέν είναι τα εξής:
* Ποδόσφαιρο ανδρών (από το 1970)
* Ποδόσφαιρο γυναικών (από το 1971)
* Χάντμπολ (από το 2012)
* Ποδόσφαιρο σάλας (από το 2013)

### 1992-2002
* Πυγμαχία
* Γκολφ
* Τζούντο
* Ράγκμπι γιούνιον
* Ράγκμπι λιγκ
* Βόλεϊ
** σε συνεργασία με την Ανιέρ Σπορτ (1992-1996)
** σε συνεργασία με τη Ρασίνγκ (1996-1998)
* Χάντμπολ (1992-2002)

## Παραπομπές


## Εξωτερικοί σύνδεσμοι
* 


Κατηγορία:Αθλητικοί σύλλογοι Γαλλίας
Αναδιού

Η **Αναδιού** είναι κοινότητα της επαρχίας Πάφου στην Κύπρο.

## Τοποθεσία
Η Αναδιού είναι κτισμένη σε απόσταση 31 χιλιομέτρων βορειοανατολικά της Πάφου. Βρίσκεται σε υψόμετρο 515 μέτρων από την επιφάνεια της θάλασσας. Στα βόρεια συνορεύει με το Σαραμά και τη Λυσό, στα ανατολικά και νότια με την Κρήτου Μαρόττου και στα δυτικά με τη Φοίτη.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, έως το 1974 στην Αναδιού κατοικούσαν μόνο Τουρκοκύπριοι. Έως το 1931 υπήρχαν στην κοινότητα και μερικοί Ελληνοκύπριοι.

Μετά την τουρκική εισβολή του 1974, οι κάτοικοι της Αναδιού είτε διέφυγαν στη βόρεια Κύπρο διαμέσου των βουνών, είτε μεταφέρθηκαν στη βόρεια Κύπρο από την UNFICYP την 1η Σεπτεμβρίου 1975. Οι περισσότεροι εγκαταστάθηκαν στη Μακράσυκα και μερικοί στη Λάπηθο και στην Παλαίκυθρο.

Στην Αναδιού εγκαταστάθηκαν λίγοι Ελληνοκύπριοι πρόσφυγες, οι οποίοι στη συνέχεια εγκαταστάθηκαν σε άλλες περιοχές. Η Αναδιού για τρεις περίπου δεκαετίες δεν είχε κατοίκους. Μετά το 2000, δόθηκαν κίνητρα από την κυβέρνηση για εγκατάσταση στην κοινότητα. Στις τελευταίες δύο απογραφές καταγράφηκε μικρός αριθμός κατοίκων. Το 2006 δημιουργήθηκε το Κοινοτικό Συμβούλιο Αναδιού.

Ο πίνακας που ακολουθεί παρουσιάζει τον πληθυσμό της κοινότητας όπως καταγράφηκε στις απογραφές πληθυσμού που έγιναν στην Κύπρο.

## Παραπομπές


Κατηγορία:Κοινότητες της Επαρχίας Πάφου
Μηλέα Ηλείας

Η **Μηλέα**, παλαιότερα γνωστή ως **Σκλήβα**, είναι χωριό της Ηλείας, 14 χιλιόμετρα ανατολικά της Ζαχάρως.

*Η μετονομασία έγινε στις 17 Ιανουαρίου 1957, σύμφωνα με το υπ' αριθμ. [https://www.eetaa.gr/eetaa/metaboles/fek/1957/fek_11a_1957.pdf 11/1957 ΦΕΚ.]*

Η Μηλέα  ανήκει στον δήμο Ζαχάρως  της Περιφερειακής Ενότητας Ηλείας,  βρίσκεται στην Περιφέρεια Δυτικής Ελλάδας, όπως διαμορφώθηκε με το πρόγραμμα Καλλικράτης.

Είναι κτισμένο μέσα σε πυκνή βλάστηση από αριές (βελανιδιές) και πεύκα. Σπίτια κτισμένα με πέτρα ξεχωρίζουν  σαν εικόνα  σε σύγκριση με τα νεόδμητα.Το 2007 απειλήθηκε από τις πυρκαγιές εκείνου του έτους και υπέστη καταστροφές (σπίτια, ζώα, κτήματα). Κύρια ασχολία των λιγοστών κατοίκων (κατά την τελευταία απογραφή ήταν 137) είναι η γεωργία. Η καλλιέργεια της ελιάς είναι η κύρια ενασχόληση στον αγροτικό τομέα κάτω από δύσκολες συνθήκες, λόγω  της μορφολογίας του εδάφους και η κτηνοτροφία. Οι λιγοστοί μόνιμοι  κάτοικοι προσπαθούν να διατηρήσουν τις ιδιοκτησίες τους καλλιεργήσιμες. Η απουσία νέων ανθρώπων  έχει ως αποτέλεσμα  την μείωση των καλλιεργήσιμων εκτάσεων και  ερημοποίηση.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ζαχάρως
Βάβελ

thumb|250px|Άποψη του Βάβελ
thumb|250px|Το κάστρο του Βάβελ και ο καθεδρικός της Κρακοβίας
Το **Βάβελ** (πολωνικά: *Wawel*) είναι οχυρωμένο αρχιτεκτονικό σύμπλεγμα που ανεγέρθη στο πέρασμα αρκετών αιώνων στην κορυφή του ακρωτηρίου από ασβεστόλιθο στην αριστερή όχθη του Βιστούλα στην Κρακοβία, Πολωνία, σε υψόμετρο 228 μέτρων. Το αρχιτεκτονικό σύμπλεγμα αποτελείται από διάφορα κτίρια και οχυρώσεις. Τα μεγαλύτερα και καλύτερα γνωστά από αυτά είναι το βασιλικό κάστρο και το Καθεδρικός Ναός της Κρακοβίας (η βασιλική των αγίων Στανισλάβος και Βάκλαβ). Μερικά από τα παλαιότερα πέτρινα κτίρια του Βάβελ, όπως η ροτόντα της Παρθένου Μαρίας, χρονολογούνται από το 960 μ.Χ. Υπάρχουν επίσης και ξύλινες κατασκευές οι οποίες χρονολογούνται από τον 9ο αιώνα. 

Το κάστρο Βάβελ είναι μέρος μεγάλης σημασίας για τους Πολωνούς. Αρχικά έγινε κέντρο πολιτικής εξουσίας στο τέλος της πρώτης χιλιετίας μ.Χ. και τον 9ο αιώνα, οι φυλή των Βισλάνι οχύρωσε το κάστρο. Ο πρώτος ιστορικός ηγέτης της Πολωνίας, ο Μιέσκο Α΄ της Πολωνίας (π. 965-992) της δυναστείας Πιαστ και ο διάδοχός του, Βολέσλαος Α΄ ο Γενναίος (Bolesław I Chrobry, 992-1025) και Μιέσκο Β΄ της Πολωνίας (1025-1034) επέλεξαν το Βάβελ για βασιλική κατοικία. Εκείνη τη περίοδο, το Βάβελ έγινε ένα από τα κύρια χριστιανική κέντρα της Πολωνίας. Τα πρώτα ρομανικά κτίρια ανεγέρθηκαν περίπου το 1000, μαζί με πέτρινο καθεδρικό, ο οποίος λειτουργούσε ως έδρα της επισκοπής της Κρακοβίας. Από την βασιλεία του Καζιμήρου (1034-1058), το Βάβελ είχε γίνει το κυρίαρχο πολιτικό και διοικητικό κέντρο του πολωνικού κράτους.

Μέχρι το 1611, το Βάβελ ήταν η επίσημη έδρα των Πολωνών μοναρχών, καθώς η Κρακοβία ήταν πρωτεύουσα της Πολωνίας από το 1038 μέχρι το 1569 και στη Πολωνο-Λιθουανική Κοινοπολιτεία από το 1569 μέχρι το 1596. Ο καθεδρικός του Βάβελ ήταν ο τόπος στέψης των βασιλέων της Πολωνίας, καθώς και τόπος ταφής, με το ναό να αποτελεί το μαυσωλείο τους. Αργότερα, έγινε το εθνικό πάνθεον.

Μετά τη δημιουργία της Δημοκρατίας της Πολωνίας το 1918, το Βάβελ ήταν η κατοικία του προέδρου της Πολωνίας και μουσείο. Μετά την εισβολή στην Πολωνία στην αρχή του Β΄ Παγκοσμίου Πολέμου, η Κρακοβία έγινε η έδρα της Γερμανικής Γενικής Διοίκησης και το Βάβελ η κατοικία του γενικού κυβερνήτη των Ναζί, του Χανς Φρανκ, αλλά τα περισσότερα πολύτιμα αντικείμενα του Βάβελ είχαν φυγαδευτεί. Μετά τη λήξη των εχθροπραξιών, το Βάβελ αποκαταστάθηκε και μετατράπηκε σε εθνικό μουσείο.

## Παραπομπές


## Εξωτερικοί σύνδεσμοι

*Ιστότοπος του χώρου

Κατηγορία:Κάστρα στην Πολωνία
κατηγορία:Κρακοβία
Πανεπιστήμιο του Τάρτου

μικρογραφία|Πανεπιστήμιο του Τάρτου 2021
Το **Πανεπιστήμιο του Τάρτου** (, ) είναι πανεπιστήμιο στο Τάρτου της Εσθονίας. Είναι το εθνικό πανεπιστήμιο της Εσθονίας και το μόνο κλασσικό πανεπιστήμιο στη χώρα, καθώς επίσης είναι το μεγαλύτερο και με το μεγαλύτερο κύρος της χώρας. Ο αριθμός των φοιτητών του πανεπιστημίου είναι σχεδόν 14.000, από τους οποίους πάνω από 800 είναι ξένοι. Η γλώσσα διδασκαλίας στα περισσότερα μαθήματα είναι τα εσθονικά, αλλά με εξαιρέσεις μαθημάτων όπως η σημειωτική, οι εφαρμοσμένες επιστήμες, το τμήμα υπολογιστών και τεχνολογίας της πληροφορίας και το τμήμα ευρωπαϊκών και ρωσικών σπουδών.

Το πανεπιστήμιο εγκαθίδρυσε ο βασιλιάς Γουσταύος Β΄ Αδόλφος της Σουηδίας το 1632, με την ονομασία *Academia Dorpatensis* (Ντόρπαρτ είναι το γερμανικό όνομα του Τάρτου). Οι απαραίτητες προετοιμασίες για τη δημιουργία του πανεπιστημίου στο Ταρτού έγινε από τον τότε κυβερνήτη της Λιβονίας, τον Γιόχαν Σκίτε. Στο πανεπιστήμιο διδάσκονταν φιλοσοφία, νομική, θεολογία και ιατρική. Λόγω πολέμου με τη Ρωσία, η έδρα του πανεπιστημίου μετακινήθηκε στο Τάλιν το 1656 και το 1665 έκλεισε. Λειτούργησε ξανά στο Τάρτου το 1690, με το όνομα *Academia Gustavo-Carolina*, αλλά μετακινήθηκε στο Πάρνου το 1699 μέχρι το 1710 και την παράδοση της Σουηδίας στη Ρωσία κατά τον Μεγάλο Βόρειο Πόλεμο. Οι Ρώσοι διατήρησαν το πανεπιστήμιο στο Πάρνου. Το πανεπιστήμιο άνοιξε ξανά στο Τάρτου το 1802, με γλώσσα των μαθημάτων τα γερμανικά. Το 1870, οι Εσθονοί φοιτητές του πανεπιστημίου άρχισαν να οργανώνονται. Η σημαία  της Φοιτητικής Οργάνωσης του Πανεπιστήμιο του Τάρτου το 1884 αποτέλεσε αργότερα τη σημαία της Εσθονίας. Κατά τη διάρκεια του Α΄ Παγκοσμίου Πολέμου η ακαδημαϊκή ζωή αναστατώθηκε, μέχρι το πανεπιστήμιο έκλεισε την άνοιξη του 1918. Την 1η Δεκεμβρίου 1919 το πανεπιστήμιο άνοιξε ξανά, αυτή τη φορά στη Δημοκρατία της Εσθονίας. Την σοβιετική περίοδο (1944-1989), το πανεπιστήμιο λεγόταν Κρατικό Πανεπιστήμιο του Τάρτου. Μετά τη διάλυση της Σοβιετικής Ένωσης, το πανεπιστήμιο έγινε ξανά το κύριο πανεπιστήμιο της Εσθονίας.

Σύμφωνα με την παγκόσμια κατάταξη των πανεπιστημίων από το QS, το πανεπιστήμιο ήταν 400ο στον κόσμο και το καλύτερα βαθμολογημένο πανεπιστήμιο σε χώρα της Βαλτικής. Επίσης, κατετάγη 4ο στην περιοχή της αναδυόμενης Ευρώπης και της κεντρικής Ασίας. Η παγκόσμια ταξινόμηση πανεπιστημίων Times Higher Education τοποθέτησε το πανεπιστήμιο στις θέσεις 351-400 ανάμεσα σε όλα τα πανεπιστήμια παγκοσμίως. Επίσης, είναι το μόνο πανεπιστήμιο από χώρα της Βαλτικής που έχει τοποθετηθεί στα κορυφαία 200 πανεπιστήμια της Ευρώπης.

Το κύριο κτίριο του πανεπιστημίου, κτισμένο το 1805-9 σε νεοκλασικό ρυθμό, στεγάζει το μουσείο τέχνης του πανεπιστημίου. Στη θολωτή εκκλησία του λόφου Τόομε στεγάζεται το μουσείο για την ιστορία του πανεπιστημίου.

## Παραπομπές



Ταρτου
Κατηγορία:Τάρτου
Μάρτι Κουούζελα

Ο **Μάρτι Κουουζέλα** (γεννημένος στις 9 Οκτωβρίου 1945 στο Ροβανιέμι) είναι Φινλανδός προπονητής ποδοσφαίρου και πρώην μέσος.

Ο Κουουζέλα είχε σχετικά επιτυχημένη καριέρα ως παίκτης στη Φινλανδία. Ως προπονητής, κατέκτησε το Πρωτάθλημα Φινλανδίας το 1981 και το 1990 με την ΧΓΚ Ελσίνκι. Διετέλεσε ομοσπονδιακός τεχνικός της Εθνικής Φινλανδίας από το 1982 έως το 1987, οδηγώντας την ομάδα σχεδόν ως την πρόκριση στην τελική φάση του Παγκοσμίου Κυπέλλου του 1986.

Ο Κουουζέλα εργάστηκε επίσης ως προπονητής στο Βέλγιο, την Ελλάδα, την Κύπρο, τη Δανία και την Ουγγαρία. Οδήγησε τη Χόνβεντ Βουδαπέστης στην κατάκτηση του ουγγρικού πρωταθλήματος το 1993. 

Επί ελληνικού εδάφους εργάστηκε για πρώτη φορά για την Προοδευτική τη σεζόν 1994-95 στη Β' Εθνική και το 1998 (καλοκαίρι μέχρι Οκτώβρη του 1998 που λύθηκε κοινή συναινέσει η συνεργασία του) στην Α' Εθνική. Στην Ελλάδα επέστρεψε ξανά τον Φεβρουάριο του 2001 και ανέλαβε την τεχνική ηγεσία του Πανιωνίου, για το υπόλοιπο της σεζόν 2000-01, παραμένωντας μέχρι και τον Αύγουστο του ίδιου έτους. 

Επίσης, στην Ελλάδα ήρθε ξανά το καλοκαίρι 2005 και ανέλαβε προπονητής του Άρη Θεσσαλονίκης, όπου εργάστηκε μέχρι τις 4 Οκτωβρίου του ίδιου έτος, όποτε και λύθηκε η συνεργασία του μετά τον εντός έδρας αγώνα με την Προοδευτική για τη 2η αγωνιστική του πρωταθλήματος. Συνολικά στο πάγκο των "κιτρίνων" κάθισε σε μόλις 5 ματς, σημειώνοντας 2 ισοπαλίες και 3 ήττες, ενώ πρόλαβε να κοουτσάρει στους αποκλεισμούς της ομάδας τόσο από το Κύπελλο Ελλάδας, όσο κι από το Κύπελλο ΟΥΕΦΑ, κόντρα στη Ρόμα.

Στις 15 Ιανουαρίου 2008, η ΤΠΣ γνωστοποίησε την ανάληψη της τεχνικής της ηγεσίας από τον Κουουζέλα. Ανέλαβε την τεχνική ηγεσία της ΤΠΣ, καθώς ο προηγούμενος προπονητής, Μίξου Πάατελαϊνεν εγκατέλειψε τον σύλλογο, προκειμένου να αναλάβει χρέη προπονητή της Χιμπέρνιαν ΦΚ στη Σκωτία. Ο Κουουζέλα απολύθηκε τον Σεπτέμβριο του 2008, λίγες μόνο εβδομάδες πριν από το τέλος της σεζόν. Ο Κουουζέλα εργάζεται επίσης και ως ειδικός σχολιαστής για λογαριασμό του Yle.

## Παραπομπές


## Εξωτερικοί Σύνδεσμοι
*Προφίλ στο weltfussball.de
*Καριέρα
*Προφίλ στο transfermarkt.com

Κατηγορία:Φινλανδοί ποδοσφαιριστές
Κατηγορία:Ποδοσφαιριστές Εθνικής Φινλανδίας
Κατηγορία:Φινλανδοί προπονητές ποδοσφαίρου
Κατηγορία:Ποδοσφαιριστές ΦΚ Χάκα
Κατηγορία:Ποδοσφαιριστές ΧΓΚ Ελσίνκι
Κατηγορία:Προπονητές ποδοσφαίρου Χόνβεντ Βουδαπέστης
Κατηγορία:Προπονητές ποδοσφαίρου Απόλλων Λεμεσού
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές ποδοσφαίρου Εθνικής Φινλανδίας
Κατηγορία:Προπονητές ποδοσφαίρου ΧΓΚ Ελσίνκι‎
Κατηγορία:Προπονητές ποδοσφαίρου Πανιωνίου
Κατηγορία:Προπονητές ποδοσφαίρου Τούρουν Παλοσέουρα
Κατηγορία:Προπονητές ποδοσφαίρου Προοδευτικής
Κατηγορία:Προπονητές ποδοσφαίρου ΦινΠα
Μάνφρεντ Βίνκελχοκ

Ο **Μάνφρεντ Βίνκελχοκ** (*Manfred Winkelhock*, 6 Οκτωβρίου 1951 - 12 Αυγούστου 1985) ήταν Γερμανός οδηγός αγώνων. Ήταν αδελφός του οδηγού αγώνων μοτοκρός Γιόαχιμ Βίνκελχοκ και πατέρας του Μάρκους Βίνκελχοκ ο οποίος συμμετείχε στη Φόρμουλα 1 σε ένα μόνον αγώνα, στο Γκραν Πρι Ευρώπης τη σεζόν 2007.

## Σύντομο βιογραφικό
Γεννήθηκε στο Βάιμπλινγκεν της πρώην Δυτικής Γερμανίας. Στη Φόρμουλα 1 εντάχθηκε τη σεζόν 1980, όμως τότε πήρε μέρος μόνο στο Γκραν Πρι Ιταλίας όπου αντικατέστησε το συμπατριώτη του Γιόχεν Μας στο μονοθέσιο της Άροους ο οποίος λίγο νωρίτερα είχε τραυματιστεί. Κανονικά στη Φόρμουλα 1 εντάχθηκε τη σεζόν 1982 με την ομάδα **ATS BMW**. 

Τις δυο επόμενες σεζόν (1983 και 1984) τερμάτισε στους περισσότερους αγώνες μα την τελευταία και φαρμακερή σεζόν (1985) το μονοθέσιο σε ελάχιστες περιπτώσεις ήταν καλό κι έτσι είχε ελάχιστους τερματισμούς και αρκετά ατυχήματα. Ο τελευταίος αγώνας εκείνης της σεζόν στον οποίο έλαβε μέρος ο Βίνκελχοκ ήταν το Γκραν Πρι της πατρίδας του. Να πούμε πως εκείνη τη φαρμακερή σεζόν το άλλο μονοθέσιο της ATS BMW το οδηγούσε ο Ελβετός Μαρκ Σούρερ. Παράλληλα με τη συμμετοχή του στη Φόρμουλα 1 ο Βίνκελχοκ συμμετείχε και σε κάποιους αγώνες ράλι.

## Το μοιραίο ατύχημα
Στις 12 Αυγούστου 1985 ο Βίνκελχοκ κι ο Σούρερ βρέθηκαν στην πίστα *Μόσπορτ Παρκ* η οποία βρίσκεται στο Μπομανβίλ κοντά στο Τορόντο στην επαρχία Οντάριο του Καναδά όπου συμμετείχαν σε μια επίδειξη της Γερμανικής αυτοκινητοβιομηχανίας Πόρσε. Στα πλάισια της επίδειξης αυτής, ο καθένας οδήγησε ένα αυτοκίνητο της εταιρείας. Όμως λίγο μετά την έναρξη της επίδειξης, στη 2η στροφή το αυτοκίνητο του Βίνκελχοκ ξέφυγε απ' την πορεία του κι έπεσε πάνω στον τοίχο έχοντας παρασύρει μαζί του κι εκείνο το οποίο οδηγούσε ο Σούρερ. Μόλις τα σωστικά συνεργεία τον απεγκλώβισαν απ' τα συντρίμμια του αυτοκινήτου του, τον μετέφεραν αρχικά στο ιατρικό κέντρο της πίστας και στη συνέχεια στο Νοσοκομείο του Τορόντο, όπου διαπιστώθηκε πως ήταν σε κώμα κι έπρεπε να διασωληνωθεί. Το βράδυ εκείνης της ημέρας υπέκυψε στα τραύματά του κι έφυγε απ' τη ζωή.

## Παραπομπές


## Εξωτερικοί σύνδεσμοι
* 

Κατηγορία:Γερμανοί οδηγοί της Φόρμουλα 1
Ανάκυκλος το πύρεθρον

Ο **Ανάκυκλος το πύρεθρον** *(*'Anacyclus pyrethrum**)'' (''pellitory'', Ισπανικό [[χαμομήλι]] ή [[μαργαρίτα]] [[Άτλας (οροσειρά)|Όρους Άτλας]]) είναι ένα πολυετές ''(perennial)'' [[βότανο]] όπως [[χαμομήλι]] στον οικότοπο και την εμφάνιση. Είναι σε μια διαφορετική οικογένεια ''(Asteraceae)'' από τα φυτά που είναι γνωστά ως ''pellitory''-του-τοίχου ''(Parietaria officinalis)'' και του απλωτού ''pellitory'' ''(Parietaria judaica)''.

Βρίσκεται στη [[Βόρεια Αφρική]], αλλού στη [[Μεσόγειος Θάλασσα|Μεσογειακή]] περιοχή, στα [[Ιμαλάια]], στη Βόρεια [[Ινδία]] και στις [[Αραβία|Αραβικές]] χώρες.

Είναι δημοφιλές ως τροφή μπαχαρικού. Προκαλεί θερμότητα, κνησμό και ερυθρότητα όταν εφαρμόζεται στο [[δέρμα]].

Αν και θα μπορούσε κανείς να υποθέσει από το επίθημα [[πύρεθρο]]υ ότι αυτό το φυτό μπορεί να περιέχει πυρεθρίνες, δεν τις περιέχει. Το δεύτερο τμήμα της [[Διωνυμική ονοματολογία|διωνυμικής ονοματολογίας]] προέρχεται από την [[Αρχαία ελληνική γλώσσα|Αρχαία Ελληνική]] ονομασία για το [[φυτό]], [[Πύρεθρον]], ενώ οι πυρεθρίνες ονομάζονται από το Πύρεθρο, που χρησιμοποιήθηκαν πιο πρόσφατα για τα διάφορα φυτά του γένους [[Χρυσάνθεμο]], μερικά από τα οποία περιέχουν πυρεθρίνες.

Η [[Αγιούρ Βέντα|Αγιουρβέδα]] (το αρχαίο Ινδικό ιατρική σύστημα) και η Σίντα (το φαρμακευτικό σύστημα από τους [[Ταμίλ Ναντού]], το νότιο κρατίδιο της [[Ινδία]]ς) έχουν χρήσεις για αυτή τη ρίζα του φυτού και για αιώνες έχει χρησιμοποιηθεί ως φάρμακο. Στα [[Χίντι]] λέγεται ''Akkal-Kara'', στα [[Μαράτι (γλώσσα)|Μαράθι]] ''Akkal Kadha'' και στα [[Ταμίλ γλώσσα|Ταμίλ]] ''Akkarakaaram'' (அக்கரகாரம்). Ένα λάδι που παρασκευάζεται με μια μέθοδο γνωστή ως λάκκος εξόρυξης ([[Ταμίλ γλώσσα|Ταμίλ]]: குழி எண்ணெய்).

Εκχυλίσματα από Ανάκυκλο το πύρεθρον ''(Anacyclus pyrethrum)'' έχουν αναβολική δράση στα [[ποντίκι]]α και επίσης την αύξηση της [[τεστοστερόνη]]ς στα ζωικά μοντέλα.

Η ποικιλία ''«depressus»'' (μερικές φορές θεωρείται ένα ξεχωριστό είδος, ''Anacyclus depressus''), που ονομάζεται χαλί μαργαρίτα ή μαργαρίτα Όρους Άτλας, καλλιεργείται ως διακοσμητικό χαμηλής ύδρευσης και ανθίζων την άνοιξη.

== Διανομή ==
;Εγγενές:
:;[[Παλαιαρκτική]]:
::**Βόρεια Αφρική**: [[Αλγερία]], [[Μαρόκο]]
::**Νοτιοδυτική Ευρώπη*': [[Ισπανία]]
Sources: *GRIN*, *E+M*, *AFPD*

==Δείτε επίσης==
* [[Πύρεθρον]]

==Εικόνες==
<gallery class="center" caption="" widths="210px" heights="210px">
Αρχείο:Anacyclus pyrethrum depressus habitus1.jpg|Ποικ. *depressus*
Αρχείο:Anacyclus pyrethrum depressus open.jpg|Το ίδιο φυτό, λεπτομέρεια άνθους.
Αρχείο:Anacyclus pyrethrum depressus closed.jpg|Ποικ. *depressus'', κλειστά άνθη.


## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  
*  

Κατηγορία:Ανθεμίδες
Κατηγορία:Φαρμακευτικά φυτά της Αφρικής
Κατηγορία:Φαρμακευτικά φυτά της Ασίας
Κατηγορία:Φαρμακευτικά φυτά της Ευρώπης
Κατηγορία:Φυτά που χρησιμοποιούνται στην Αγιουρβέδα
Περιοχή Ουλάνγκα

Η **Περιοχή Ουλάνγκα** *(Ulanga District)* (**Περιοχή Μαχένγκε** ή **Επαρχία Μαχένγκε** [*Mahenge District*]) είναι μία από τις έξι επαρχίες στην Περιφέρεια Μορογκόρο της Τανζανίας. Η διοικητική έδρα της περιοχής ευρίσκεται στο Μαχένγκε *(Mahenge)*.

Καλύπτει επιφάνεια 23.681 τ.χλμ., από τα οποία 4.927 τ.χλμ. είναι προστατευόμενα δάση. Η **Επαρχία Ουλάνγκα** *(Ulanga District)*, συνορεύει βόρεια και δυτικά με την Περιοχή Κιλομπέρο *(Kilombero District)*, ανατολικά με την Περιφέρεια Λίντι *(Lindi Region)* και στα νότια από την Περιφέρεια Ρουβούμα *(Ruvuma Region)*.

## Δημογραφικά στοιχεία
[thumb|250px|left|Καλύβα σε πασσάλους και βάρκα, στον [Ποταμός Ρουφίτζι|Ποταμό Ρουφίτζι, Ουλάνγκα.]]
Από το 2002 ο πληθυσμός στην Περιοχή Ουλάνγκα *(Ulanga District)* ήταν 193.280. Οι Πογκόλο *(Pogolo)*, είναι η εθνοτική ομάδα η οποία πλειοψηφεί στην Περιοχή Ουλάνγκα *(Ulanga District)*.

## Οικονομία
Οι περισσότεροι άνθρωποι απασχολούνται με τη βοσκή ζώων και επιβιώνουν καλλιεργώντας αραβόσιτο και ρύζι, αν και υπάρχει κάποια παραδοσιακή αλιεία. Κάποιες εξορύξεις γίνονται στο Τμήμα Λουκάντε *(Lukande Ward)*. 

Οι δρόμοι είναι σε φτωχή κατάσταση. Υπάρχει ένας αεροδιάδρομος από χαλίκι, ο οποίος βρίσκεται εντός του Καταφυγίου Θηραμάτων Σέλους (*Selous Game Reserve*).

## Διοικητικές υποδιαιρέσεις

### Εκλογικές περιφέρειες
Για τις βουλευτικές εκλογές, η Τανζανία χωρίζεται σε εκλογικές περιφέρειες. Από τις εκλογές του 2010, η Περιοχή Ουλάνγκα είχε δύο εκλογικές περιφέρειες:
* Εκλογική Περιφέρεια Ουλάνγκα *Magharibi* (Δυτική Περιφέρεια Ουλάνγκα)
* Εκλογική Περιφέρεια Ουλάνγκα *Mashariki* (Ανατολική Περιφέρεια Ουλάνγκα)

### Τομείς
Η Περιοχή Ουλάνγκα διαιρείται διοικητικά σε πέντε Τομείς.

### Τμήματα
Η Περιοχή Ουλάνγκα διαιρείται διοικητικά σε εικοσιτέσσερα Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μορογκόρο
* Μορογκόρο

## Εικόνες

Αρχείο:The National Archives UK - CO 1069-133-29.jpg|α. Νέφος μικροσκοπικών μυγών, οι οποίες διέρχονται από την λίμνη.β. Η θέση *Hun* καθ'οδόν για το *Mahenge*.γ. Η θέση *Hun* στην Αποστολή *Mahenge* πλησίον του *Mahenge*.δ. Ατμόπλοιο λίμνης που φθάνει στην προβλήτα του Κόλπου *M'bamba*.ε. Ορεινή συστοιχία *S.A.M.R.* με τα μουλάρια τους στη Νότια Γερμ.Ανατ.Αφρ.στ. Τένγκα Τένγκα διασχίζοντας Αιωρούμενες Γέφυρες σταθεροποιημένες στα δέντρα. (Γέφυρες φτιαγμένες από γηγενή σχοινιά και μπαμπού).
Αρχείο:The National Archives UK - CO 1069-133-25.jpg|α. Η θέα από τον Κόλπο *M'bamba*.β. Γενική άποψη της χώρας μεταξύ του Κόλπου *Mbamba* και της *Ssongra*.γ. Μικρή γέφυρα υπό κατασκευή από τους *S.A.Engineers*, μεταξύ του Κόλπου *Mbamba* και της *Ssongra*.δ. Ατμόπλοιο λίμνης που φθάνει στον Κόλπο *M'bamba* από τα Νότια.ε. Μεταφορά από βοοειδή στη Νότια Γερμ.Ανατ.Αφρ.στ. Θέα της χώρας πλησίον του *Mahenge*.
Αρχείο:Spinel-tmu22a.jpg|Σπινέλιος από το *Mahenge*. Όταν κοπεί, το καυτό ροζ της φράουλας, μπορεί να αποφέρει έως και $ 25.000 το καράτι!


## Σημειώσεις


;Παραπομπές σημειώσεων


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Μορογκόρο
Ιωάννης Λεοντόπουλος

Ο **Ιωάννης Λεοντόπουλος ο εκ Μυριοφύτου** (1765 - 1828) ήταν Έλληνας λόγιος και συγγραφέας από την Ανατολική Θράκη.

## Βιογραφία
Ο Λεοντόπουλος γεννήθηκε το 1765 στο Μυριόφυτο ή σύμφωνα με άλλη εκδοχή στον γειτονικό Πλάτανο και προερχόταν από οικογένεια πελοποννησιακής καταγωγής. Μαθήτευσε στην Πατριαρχική Ακαδημία της Κωνσταντινούπολης όπου υπήρξε μεταξύ άλλων μαθητής του Ματθαίου Γανοχωρίτη. Μετά την αποφοίτησή του διετέλεσε δάσκαλος σε εκπαιδευτικά ιδρύματα της Κωνσταντινούπολης, του Μυριοφύτου και της Ραιδεστού στην οποία μετατέθηκε το 1822 ενώ παράλληλα υπήρξε ιδιωτικός δάσκαλος παιδιών εύπορων οικογενειών. 

Διακρινόταν για τη ευρεία του μόρφωση ενώ επέδειξε και συγγραφικό έργο. Υπήρξε συνεργάτης του λεξικού *Κιβωτός της Ελληνικής Γλώσσης* που ξεκίνησε να εκδίδεται το 1819 από το Οικουμενικό Πατριαρχείο. Σημαντικότερο έργο του είναι η γραμματική της ελληνικής γλώσσας που εξέδωσε το 1828 υπό τον τίτλο *Νέα οδηγός ή εγχειρίδιον περί Κλίσεως, Ορθογραφίας, και Συντάξεως των Οκτώ του Λόγου Μερών*. Απεβίωσε το 1828. Γιος του ήταν ο μετέπειτα επίσκοπος Μυριοφύτου Γρηγόριος.

## Παραπομπές


Κατηγορία:Έλληνες λόγιοι του 18ου αιώνα
Κατηγορία:Έλληνες λόγιοι του 19ου αιώνα
Κατηγορία:Έλληνες συγγραφείς
Περιοχή Μβομέρο

Η **Περιοχή Μβομέρο** *(Mvomero District)*, είναι μία από τις έξι περιοχές στην Περιφέρεια Μορογκόρο *(Morogoro Region)* της Τανζανίας. Συνορεύει στα βόρεια με την Περιφέρεια Τάνγκα *(Tanga Region)*, βορειοανατολικά από την Περιφέρεια Πουάνι *(Pwani Region)*, ανατολικά και νοτιοανατολικά με την Αγροτική Περιοχή Μορογκόρο *(Morogoro Rural District)* και Αστική Περιοχή Μορογκόρο *(Morogoro Urban District)* και δυτικά από την Περιοχή Κιλόσα *(Kilosa District)*.

Σύμφωνα με την Εθνική Απογραφή Τανζανίας του 2002, ο πληθυσμός στην **Επαρχία Μβομέρο** *(Mvomero District)*, ήταν 260.525 άτομα.https://web.archive.org/web/20081118145908/http://www.tanzania.go.tz/census/census/districts/mvomero.htm

## Προφορά - συλλαβισμός
Η ονομασία Μβομέρο *(Mvomero)*, στα Ελληνικά προφέρεται Μβο-μέ-ρο. Αντιθέτως, στα Σουαχίλι, συλλαβίζεται *M<small><sup>(u)</sup></small>-vo-me-ro*.

## Τμήματα
Η Περιοχή Μβομέρο διαιρείται διοικητικά σε 18 Τμήματα:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μορογκόρο
* Μορογκόρο

## Σημειώσεις


## Παραπομπές


## Πηγές
*  Mvomero District Homepage for the 2002 Tanzania National Census

Κατηγορία:Επαρχίες της Τανζανίας
Κατηγορία:Επαρχίες της Περιφέρειας Μορογκόρο
Πανενθεϊσμός

**Πανενθεϊσμός** είναι η πεποίθηση κατά την οποία ο Θεός και ο κόσμος δεν ταυτίζονται, αλλά το καθετί περιέχεται στο Θεό, χωρίς όμως η θεία ουσία να εξαντλείται μέσα στον κόσμο. Δεν πρέπει να συγχέεται με τον πανθεϊσμό , σύμφωνα με τον οποίο το θείο στοιχείο και ο κόσμος ταυτίζονται. Στον πανθεϊσμό, ο κόσμος και οτιδήποτε αυτός περιλαμβάνει ισοδυναμεί με το θείο, ενώ στον ***πανενθεϊσμό*** ο κόσμος και το θείο δεν είναι οντολογικά ισοδύναμα. Ο Θεός θεωρείται η ψυχή του σύμπαντος, το καθολικό πνεύμα που είναι πανταχού παρόν, πάντοτε, σε κάθε τι και στον καθένα, ένας Θεός χωρίς ανθρώπινη μορφή και χωρίς φύλο. Ορισμένες εκδόσεις της θεωρίας υποστηρίζουν ότι ο κόσμος δεν είναι τίποτε περισσότερο από μια ενσάρκωση του θεού. Μεγάλο μέρος της ινδουιστικής φιλοσοφίας χαρακτηρίζεται έντονα από πανενθεϊσμό και πανθεϊσμό. Ο όρος εισήχθη από το Γερμανό φιλόσοφο **Karl Krause** το 1828, για να διαφοροποιήσει τις ιδέες του **Georg Wilhelm Friedrich Hegel** (1770-1831) και του **Friedrich Wilhelm Joseph Schelling** (1775-1854) , για τη σχέση του Θεού με το σύμπαν, με τον πανθεϊσμό του Baruch Spinoza.  

## Παραπομπές


Κατηγορία:Θρησκευτικές πίστεις, παραδόσεις και κινήματα
Περικλής Καλλιδόπουλος

Ο **Περικλής Παναγ. Καλλιδόπουλος** (Ριζά Χαλκιδικής, 1872  - Αθήνα, 23 Απριλίου 1950) ήταν Έλληνας στρατιωτικός και πολιτικός. Τιμήθηκε με τον τίτλο του *[[Δίκαιοι των Εθνών|Δίκαιου των Εθνών]]* για την αντιστασιακή του δράση επί Κατοχής.

## Βιογραφία
### Στρατιωτική σταδιοδρομία
Αποφοίτησε από τη Στρατιωτική Σχολή Ευελπίδων και έγινε ανθυπολοχαγός το 1896. Έναν χρόνο μετά πήρε μέρος στον πόλεμο του 1897. Στον πόλεμο του 1913 πολέμησε εναντίον των Βουλγάρων και τραυματίστηκε στη Μάχη του Κιλκίς. Το 1919 έγινε αρχικά φρούραρχος και έπειτα στρατιωτικός διοικητής της Σμύρνης και παντρεύτηκε την Αικατερίνη Φωτιάδου (1899-1986). 

Ανέλαβε τη διοίκηση της 12ης Μεραρχίας του ελληνικού στρατού κατά την εκστρατεία στη Μικρά Ασία το 1921. Στη συνέχεια πήρε μέρος στις επιχειρήσεις στο Αφιόν Καραχισάρ και στον Σαγγάριο, μέχρι την υποχώρηση του ελληνικού στρατού. Αποστρατεύτηκε το 1923.

### Πολιτική και αντιστασιακή δράση
Στην κυβέρνηση του Ελ. Βενιζέλου υπηρέτησε ως υπουργός Γενικός Διοικητής Θεσσαλονίκης από τον Ιούλιο του 1928 ως τον Ιούνιο του 1929.

Κατά την Κατοχή συμμετείχε στην Εθνική Αντίσταση με την σύζυγό του και τον γιο τους Αλέξανδρο (μετέπειτα βουλευτή της ΕΔΑ). Διέθεταν ασύρματο στην οικία τους και ήταν οι σύνδεσμοι μεταξύ πόλεως και ανταρτών, στους οποίους προωθούσαν τους Ισραηλίτες και άλλους που καταδιώκονταν από τα ναζιστικά στρατεύματα κατοχής. Ο ίδιος συνελήφθη από τους Γερμανούς.

Τιμήθηκε με το ανώτατο μετάλλιο του τίτλου του Δίκαιου των Εθνών  (the title of the Righteous among the Nations, Yad Washem, Jerusalem) της κυβέρνησης του Ισραήλ, για την διάσωση Εβραίων της Θεσσαλονίκης κατά τη διάρκεια της Ναζιστικής Κατοχής.

Ήταν ιδρυτής και πρόεδρος του Ελληνογαλλικού Συνδέσμου. Ιδρυτικό μέλος του πρώτου Αεραθλητικού Σωματείου στην Ελλάδα το 1930, με την επωνυμία "Ένωση Φίλων Αέρος" που μετονομάστηκε σε Αερολέσχη Θεσσαλονίκης.

Εξελέγη βουλευτής Θεσσαλονίκης το 1924, Χαλκιδικής το 1928 με το Κόμμα Φιλελευθέρων και Θεσσαλονίκης το 1950 με τη Δημοκρατική Παράταξη (κατέλαβε την έδρα, επειδή ο Ιωάννης Σοφιανόπουλος παραιτήθηκε από την έδρα).

Το 1926 πολιτεύτηκε με την Ένωση Φιλελευθέρων λαμβάνοντας 1.256 ψήφους.

### Θάνατος και κηδεία
Πέθανε στην Αθήνα ενώ ήταν εν ενεργεία βουλευτής και κηδεύτηκε με τιμές (προεξάρχοντος του Μητροπολίτη Θεσσαλονίκης Γενναδίου) στο ναό της Αγίας Σοφίας, στη Θεσσαλονίκη. 

## Βιβλιογραφία
*Λιάνα Αλεξανδρή, ΣΤΡΑΤΗΓΟΣ ΠΕΡΙΚΛΗΣ ΚΑΛΛΙΔΟΠΟΥΛΟΣ Μία οικογένεια, μια ιστορία, Θεσσαλονίκη : [Παναγ. & Αλεξ. Καλλιδόπουλος], 1990.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές Θεσσαλονίκης
Κατηγορία:Βουλευτές Χαλκιδικής
Κατηγορία:Βουλευτές εκλεγμένοι με τη Δημοκρατική Παράταξη
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Γενικοί Διοικητές Θεσσαλονίκης
Κατηγορία:Έλληνες αντιστασιακοί
Κατηγορία:Έλληνες βραβευθέντες Δίκαιοι των Εθνών
ΧΣΦ Αμβούργο

Η **ΧΣΦ Αμβούργο** (γερμανικά: *HSV Hamburg*) είναι σύλλογος χειροσφαίρισης με έδρα το Αμβούργο της Γερμανίας. Προήλθε από τη συνένωση των τμημάτων χειροσφαίρισης των ΦφΛ Μπαντ Σβάρταου και τη ΧΣΦ Λίμπεκ, το 1999. Το 2002 η έδρα της μεταφέρθηκε στο Αμβούργο, προκειμένου να αναπτυχθεί και να μετονομαστεί. Μετά τη μετεγκατάσταση παρουσιάστηκαν οικονομικά προβλήματα με αποτέλεσμα η ομάδα να μη διαθέτει πλέον άδεια συμμετοχής στην πρώτη κατηγορία. Με την επένδυση του νέου προέδρου Αντρέα Ρούντολφ το 2005, ο σύλλογος ήταν σε θέση να επικεντρωθεί και πάλι στο καθαρά αγωνιστικό κομμάτι.

Η ΧΣΦ Αμβούργο δεν αποτελούσε τμήμα του Αμβούργου ΣΦ, είχε μόνο το δικαίωμα να χρησιμοποιεί το λογότυπό της και τα αρχικά της για λόγους δημοσιότητας. Στις 20 Ιανουαρίου του 2016 η άδειά της αφαιρέθηκε λόγω παραβιάσεων. Για την περίοδο 2016–17, ο σύλλογος δεν είχε δικαίωμα συμμετοχής στην πρώτη ή τη δεύτερη κατηγορία. Ως αποτέλεσμα η ομάδα δήλωσε σημμετοχή στην τρίτη κατηγορία, στο βορρά.

## Επιτυχίες
### Εγχώριες διοργανώσεις
* **Πρωτάθλημα Γερμανίας**
** **Πρωταθλήτρια (1)**: 2011
* **Κύπελλο Γερμανίας**
** **Κυπελλούχος (2):** 2006, 2010
* **Σούπερ Καπ Γερμανίας**
** **Νικήτρια (4)**: 2004, 2006, 2009, 2010

### Ευρωπαϊκές διοργανώσεις
* **[[ΕΟΧ Τσάμπιονς Λιγκ|Τσάμπιονς Λιγκ]]**
** **Πρωταθλήτρια (1)**: 2013
* **[[Κύπελλο κυπελλούχων Ευρώπης χειροσφαίρισης ανδρών|Κύπελλο Κυπελλούχων]]**
** **Κυπελλούχος (1):** 2007

## Παραπομπές


## Εξωτερικοί σύνδεσμοι
* 

Κατηγορία:Σύλλογοι χειροσφαίρισης ανά χώρα
Γιώργος Χρονάς

Ο **Γιώργος Χρονάς** (17 Οκτωβρίου 1948, Πειραιάς) είναι Έλληνας συγγραφέας, ποιητής, λογοτέχνης και εκδότης.

Είναι ιδρυτής και εκδότης του λογοτεχνικού περιοδικού Οδός Πανός και των εκδόσεων Σιγαρέτα. Έχει εκδώσει ποιήματα, πεζά και θεατρικά έργα. Επίσης, έχει γράψει στίχους, τους οποίους έχουν ερμηνεύσει καλλιτέχνες όπως η Βίκυ Μοσχολιού, Δήμητρα Γαλάνη, η Τάνια Τσανακλίδου, ο Αλκίνοος Ιωαννίδης, ο Νίκος Ξυλούρης, η Χάρις Αλεξίου, η Μαρία Δημητριάδη, ο Σταμάτης Κραουνάκης, ο Παντελής Θεοχαρίδης και η Ελένη Δήμου. Από το 1979 ως το 2011 έκανε εκπομπές στο ραδιόφωνο, στο Πρώτο, στο Δεύτερο και στο Τρίτο Πρόγραμμα της ΕΡΤ.

To 2011 πήρε το Διεθνές Βραβείο Ποίησης Καβάφη και τo 2013 τιμήθηκε από τον Δήμο Πειραιά για την προσφορά του στα Ελληνικά Γράμματα.

Στις εκλογές του Σεπτεμβρίου του 2015 ήταν υποψήφιος με το Ποτάμι.

## Βιβλία

Στο βιβλίο «99 poems», που κυκλοφόρησε το 1999 σε 283 σελίδες, από τις εκδόσεις Οδός Πανός, με ISBN 9789607716279, η μετάφραση στην αγγλική γλώσσα έγινε από τον λογοτέχνη Γιάννη Γκούμα, καθώς και η επιλογή των 99 ποιημάτων του Γιώργου Χρονά, της περιόδου 1973–1997, από τα έργα: *"Βιβλίο", "Οι λάμπες", "Τα μαύρα τακούνια", "Ο αναιδής θρίαμβος" και "Κατάστημα νεωτερισμών"*.

## Παραπομπές


Κατηγορία:Έλληνες στιχουργοί
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες εκδότες
Κατηγορία:Έλληνες ραδιοφωνικοί παραγωγοί
Κατηγορία:Έλληνες πολιτευτές
Παρί Σεν Ζερμέν Χαντμπόλ

Η **Παρί Σεν Ζερμέν Χαντμπόλ** (γαλλικά: *Paris Saint-Germain Handball*) είναι σύλλογος χειροσφαίρισης με έδρα το Παρίσι της Γαλλίας. Διεξάγει τους εντός έδρας αγώνες της στο Σταντ Πιερ ντε Κουμπερντέν, χωρητικότητας 4.016 θεατών. Από το 2012, αποτελεί τμήμα της Παρί Σεν Ζερμέν.

## Ιστορία
Ο σύλλογος ιδρύθηκε το 1941 ως Ανιέρ Σπορτς (Asnières Sports). Το 1985 μετονομάστηκε σε Παρί-Ρασίνγκ-Ανιέρ (Paris-Racing-Asnières), ενώ το 1989 πήρε την ονομασία Παρί-Ανιέρ (Paris-Asnières). Το 1992 μετονομάστηκε σε ΠΣΖ-Ανιέρ και αποτέλεσε τμήμα της Παρί Σεν Ζερμέν έως το 2002, όταν αυτονομήθηκε και μετονομάστηκε εκ νέου σε Παρί Χαντμπόλ. Το 2012, η Παρί Χαντμπόλ συνενώθηκε ξανά με την Παρί Σεν Ζερμέν υπό την ονομασία Παρί Σεν Ζερμέν Χαντμπόλ.

## Ονομασίες
* Asnières Sports (1941-1985)
* Paris-Racing-Asnières (1985-1989)
* Paris-Asnières (1989-1992)
* PSG-Asnières (1992-2002)
* Paris Handball (2002-2012)
* Paris Saint-Germain Handball (2012-σήμερα)

## Επιτυχίες

### Εγχώριες διοργανώσεις
* **Πρωτάθλημα Γαλλίας**
** **Πρωταθλήτρια (1)**: (2) [2] 2012–13, 2014–15
* **Δεύτερη Κατηγορία Γαλλίας**
** **Πρωταθλήτρια (2)**: 1989–90, 2009–10
* **Κύπελλο Γαλλίας**
** **Κυπελλούχος (3)**: 2006–07, 2013–14, 2014–15
* **Σούπερ Καπ Γαλλίας**
** **Νικήτρια (2)**: 2014, 2015

## Παραπομπές


## Εξωτερικοί σύνδεσμοι
* 

Κατηγορία:Σύλλογοι χειροσφαίρισης ανά χώρα
Κατηγορία:Παρί Σεν Ζερμέν
Εκκλησίες της Ειρήνης

Οι **Εκκλησίες της Ειρήνης** (, ) στο Γιάβορ, στο Γκουόγκουφ και στη Σφιντνίτσα στη Σιλεσία, πήραν το όνομά τους από τη Συνθήκη της Βεστφαλίας το 1648. Η συνθήκη επέτρεπε τους Λουθηρανούς στα ρωμαιοκαθολικά τμήματα της Σιλεσίας, τότε τμήμα της Αυτοκρατορίας των Αψβούργων, οι οποίοι απαγορευόταν να ασκήσουν τη θρησκεία τους κατά τη διάρκεια του Τριακονταετή Πολέμου, να χτίσουν τρεις εκκλησίες από ξύλο, πηλό και άχυρο ή άλλο μη ανθεκτικό υλικό έξω από τα τείχη των πόλεων, οι οποίες τότε αποτελούσαν δουκάτα, χωρίς κωδωνοστάσια και καμπάνες. Ο χρόνος κατασκευής ήταν περιορισμένος στον ένα χρόνο.

Παρά του φυσικούς και πολιτικούς περιορισμούς, οι τρεις αυτές εκκλησίες έγιναν τα μεγαλύτερα θρησκευτικά κτίρια με πλαίσιο από ξύλο στην Ευρώπη, με τη χρήση πρωτοπόρων λύσεων στην κατασκευή και στον σχεδιασμό τους. Η εκκλησία στο Γιαβόρ, αφιερωμένη στο Άγιο Πνεύμα, έχει μήκος 43,4 μέτρα, πλάτος 14 μ. και ύψος 15,7 μ. και μπορεί να χωρέσει 5.500 πιστούς. Κατασκευάστηκε από τον αρχιτέκτονα Άλμπερχτ φον Σέμπις (1610-1688) από το Βρότσουαφ (τότε γερμανικό Μπρέσλαου) και ολοκληρώθηκε ένα χρόνο αργότερα, το 1655. Οι δύο πίνακες στο εσωτερικό της φιλοτεχνήθηκαν από τον Γκέοργκ Φλέγκελ τη περίοδο 1671-1681. Το τέμπλο, έργο του Μάρτιν Σνάιντερ, χρονολογείται από το 1672. Το αυθεντικό εκκλησιαστικό όργανο, από τη Λεγκνίτσα (τότε Λίγκνιτς), κατασκευασμένο το 1664, αντικαταστάθηκε το 1855-56.

Σώζεται επίσης άλλη μία εκκλησία, στη Σφιντνίτσα, αφιερωμένη στην Αγία Τριάδα, η οποία έχει χωρητικότητα 7.500 ατόμων. Στο εσωτερικό της βρίσκεται εντυπωσιακό ξυλόγλυπτο μπαρόκ τέμπλο του 18ου αιώνα και ο άμβωνας, της ίδιας περιόδου, με ένα άγγελο στην κορυφή του με μια τρομπέτα, να αναγγέλλει τη δευτέρα παρουσία. Η οροφή της εκκλησίας είναι διακοσμημένη με τοιχογραφίες. Το εκκλησιαστικό όργανο του 17ου αιώνα είναι διακοσμημένο με αγγέλους, ενώ στην εκκλησία υπάρχουν και μικρότερα όργανα. Η τρίτη ίδια εκκλησία, στο Γκουόγκουφ  (τότε Γκλόγκαου), καταστράφηκε από πυρκαγιά το 1758.

Το 2001, μετά την ανακαίνισή τους, οι δύο εναπομείνασες εκκλησίες ανακηρύχθηκαν μνημείο παγκόσμιας κληρονομιάς από την UNESCO, λόγω του μεγέθους, των τεχνικών που χρησιμοποιήθηκαν στην κατασκευή τους και το πολιτικό πλαίσιο που συνοδεύει την κατασκευή, ως πράξη θρησκευτικής ανοχής από τους Αψβούργους της Αυστρίας.

## Παραπομπές


Κατηγορία:Εκκλησίες στην Πολωνία
Κατηγορία:Μνημεία Παγκόσμιας Κληρονομιάς στην Πολωνία
Μετροπολιτάν 92

Η **Μετροπολιτάνς 92** (γαλλικά: *Metropolitans 92*) είναι επαγγελματική ομάδα καλαθοσφαίρισης με έδρα το Παρίσι της Γαλλίας. Ιδρύθηκε το 2007, ως «Παρί Λεβαλουά», έπειτα από τη συγχώνευση της «Παρί Μπασκέτ Ρασίνγκ» από την πόλη του Παρισιού με τη «Λεβαλουά Σπορτίνγκ Κλαμπ Μπασκέτ» από το Λεβαλουά-Περρέ του Ω-ντε-Σεν. Ο σύλλογος παρέμεινε στο Λεβαλουά-Περρέ και αγωνίζεται στις έδρες των ομάδων από τις οποίες προήλθε.

Η «Παρί Λεβαλουά» ξεκίνησε την πορεία της από το κορυφαίο πρωτάθλημα της Προ Α, όμως την περίοδο 2007–08 υποβιβάστηκε στο αμέσως επόμενο πρωτάθλημα της Προ Β, καθώς τερμάτησε στη 15η και προ τελευταία θέση της βαθμολογίας. Με την πρώτη ευκαιρία, την αμέσως επόμενη περίοδο 2008–09 η ομάδα προβιβάστηκε και πάλι στο πρωτάθλημα της Προ Α. 

Στις 5 Ιουλίου 2017 μετονομάστηκε σε «Λεβαλουά Μετροπολιτάν».

Από τη σεζόν 2019 μετονομάστηκε σε «Μετροπολιτάνς 92» μετά την εξαγορά του συλλόγου από την πόλη Μπουλόν-Μπιγιανκούρ.

## Επιτυχίες
### Εγχώριες διοργανώσεις
* **Κύπελλο Γαλλίας**
** **Κυπελλούχος (1):** 2013
* **Ματς ντε Τσαμπιόνς
** **Νικήτρια (1):''' 2013

## Παραπομπές


## Εξωτερικοί σύνδεσμοι
* 

Κατηγορία:Γαλλικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2007
Μπενχαμίν Ρόχας

Ο **Μπενχαμίν Ρόχας Πέσσι** (*Benjamín Rojas Pessi*, 16 Απριλίου 1985) είναι Αργεντινός ηθοποιός, τραγουδιστής, μουσικός και εργάστηκε περιστασιακά και ως μοντέλο. 

Γεννήθηκε στο Λα Πλάτα. Είναι πιο γνωστός για τους ρόλους του στις σειρές Τσικιτίτας, Ανυπότακτες Καρδιές , Φλορισιέντα, μία σύγχρονη Σταχτοπούτα , Alma Pirata, Casi Ángeles και Jake & Blake. Αποτελούσε μέλος της αργεντίνικης μπάντας Erreway απο το 2002 έως το 2009 με τους Φελίπε Κολόμπο , Καμίλα Μπορδονάμπα και Λουισάνα Λοπιλάτο, η οποία αποχώρησε το 2007.

## Παραπομπές


## Εξωτερικοί σύνδεσμοι
* Ο Μπενχαμίν Ρόχας στο IMDb

Κατηγορία:Αργεντινοί ηθοποιοί
Κατηγορία:Αργεντινοί τραγουδιστές
ΑΣ Μονακό (καλαθοσφαίριση)

Η **ΑΣ Μονακό Μπασκέτ** (γαλλικά: *AS Monaco Basket*) είναι επαγγελματική ομάδα καλαθοσφαίρισης με έδρα το Φονβιέιγ του Μονακό. 

Δημιουργήθηκε το 1928 ως τμήμα του αθλητικού συλλόγου ΑΣ Μονακό (1924). Χρώματα της είναι το κόκκινο και το λευκό, όπως αυτά της σημαίας του Μονακό. Διεξάγει τους εντός έδρας αγώνες της στη Σαλ Γκαστόν Μεντεσέν, χωρητικότητας 5.000 θεατών. 

## Τρέχουσα σύνθεση

### Προπονητικό επιτελείο

## Επιτυχίες
### Εγχώριες διοργανώσεις
* '''Πρωτάθλημα Γαλλίας'''
** **Νικήτρια (2)**: 2023, 2024
** *Φιναλίστ (4)*: 1950, 2018, 2019, 2022
* **[[Σεμαίν ντεζ Ας|Λίντερς Καπ]]** (Σούπερ Καπ Γαλλίας)
****Νικήτρια (3)**: 2016, 2017, 2018
* **Κύπελλο Γαλλίας**
** **Νικήτρια (2)**: 2023 2026
** *Φιναλίστ (1)*: 1983
* **[[LNB Pro B|Προ Β]]**
****Πρωταθλήτρια (2)**: 1973, 2015
* **ΝΜ1** (3η Κατηγορία Γαλλίας)
****Πρωταθλήτρια (1)**: 2014
### Ευρωπαϊκές διοργανώσεις
* **[[EuroCup Basketball]]**
** **Πρωταθλήτρια (1)**: 2021

* **[[Ευρωλίγκα ανδρών|Ευρωλίγκα]]**
** *Φιναλίστ (1)*: 2025

## Παραπομπές


## Εξωτερικοί σύνδεσμοι
* 

Κατηγορία:Γαλλικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1928
Μονακο
Στρασμπούρ Ιλκίρχ-Γκραφενσταντέν Μπασκέτ

Η **Στρασμπούρ Ιλκίρχ-Γκραφενσταντέν Μπασκέτ** (*Strasbourg Illkirch-Graffenstaden Basket*, SIG), γνωστή ως **Στρασμπούρ**, είναι επαγγελματική ομάδα καλαθοσφαίρισης με έδρα το Στρασβούργο της Γαλλίας, με έτος ίδρυσης το 1929. Διεξάγει τους εντός έδρας αγώνες της στο Ρενούς Σπορ, χωρητικότητας 6.200 θεατών.

## Επιτυχίες
### Εγχώριες διοργανώσεις
* **[[Πρωτάθλημα Γαλλίας καλαθοσφαίρισης ανδρών|Πρωτάθλημα Γαλλίας]]**
** **Πρωταθλήτρια (1)**: 2005
* **Κύπελλο Γαλλίας**
****Κυπελλούχος (2)**: 2015, 2018
** *Φιναλίστ (2)*: 1999, 2022
* **[[Σεμαίν ντεζ Ας|Λίντερς Καπ]]**
** **Νικήτρια (2)**: 2015, 2019
** *Φιναλίστ (1)*: 2013
* **Ματς ντε Τσαμπιόνς**
** **Νικήτρια (1)**: 2015
* **[[LNB Pro B|Δεύτερη Κατηγορία]]**
** **Πρωταθλήτρια (1)**: 1998–99

### Διεθνείς διοργανώσεις
* *Φιναλίστ* Eurocup: 2016

## Παραπομπές


## Εξωτερικοί σύνδεσμοι
* 

Κατηγορία:Γαλλικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1929
Κατηγορία:Σύλλογοι της Ευρωλίγκα ανδρών
ΜΚ Ανδόρρα

Η **ΜΚ Ανδόρρα** (καταλανικά: *BC Andorra*) είναι επαγγελματική ομάδα καλαθοσφαίρισης με έδρα την Ανδόρρα λα Βέλια της Ανδόρρας. Ιδρύθηκε το 1970 και μετέχει στις διοργανώσεις της Ισπανίας.

## Ονομασίες
### Σύλλόγου
* Club de Basket Les Escaldes (1970–1971)
* Bàsquet Club Andorra (1971–σήμερα)

### Χορηγού
* Festina Andorra (1991–1996)
* Quick Andorra (2000–2002)
* River Andorra (2002–2013)
* River Andorra MoraBanc (2013–2014)
* MoraBanc Andorra (2014–σήμερα)

## Επιτυχίες
### Εγχώριες διοργανώσεις
* **Δεύτερη Κατηγορία Ισπανίας** (1 Ντιβισιόν, Πρωτάθλημα Όρο)
** **Πρωταθλήτρια (2)**: 1992, 2014
* **Τρίτη Κατηγορία Ισπανίας** (Πρωτάθλημα Πλάτα)
** **Πρωταθλήτρια (1)**: 2012
* **Δεύτερη Κατηγορία Καταλονίας** (Πρωτάθλημα Όρο)
** **Πρωταθλήτρια (1)**: 2013
* **Τρίτη Κατηγορία Καταλονίας** (Πρωτάθλημα Πλάτα)
** **Πρωταθλήτρια (1)**: 2010
* **Τέταρτη Κατηγορία Καταλονίας**
** **Πρωταθλήτρια (3)**: 1989, 1990, 1992
* **Κόπα Πρίνθιπε**
** **Κυπελλούχος (1)**: 2014

## Παραπομπές


## Εξωτερικοί σύνδεσμοι
* 

Ανδορρα ΜΚ
Ανδορρα ΜΚ
Ανδορρα ΜΚ